stanford-oval/wikipedia huggingface dataset:
การปฏิวัติฝรั่งเศส
เหตุการณ์ช่วงสงคราม > ประกาศสงคราม

บทความหลัก: สงครามปฏิวัติฝรั่งเศส
การประหารหลุยส์ที่ 16 ก่อให้เกิดปฏิกิริยาต่อต้านโดยบรรดาเจ้าผู้ครองอาณาจักรในทวีปยุโรป ซึ่งเกรงกลัวว่ากระแสการปฏิวัติจะแพร่ขยายมาสู่ประเทศของตนเอง ประเทศบริเตนใหญ่, ประเทศสเปน, ประเทศเนเธอร์แลนด์, ประเทศนาโปลี และประเทศตอสคานา (ปัจจุบันนี้คือ อิตาลี) ประกาศต่อต้านการปฏิวัติในฝรั่งเศส สภากงว็องซียงแห่งชาติของฝรั่งเศสจึงประกาศสงครามต่อบริเตนใหญ่และเนเธอร์แลนด์ในวันที่ 1 กุมภาพันธ์ 1793 และไม่นานหลังจากนั้นก็ประกาศต่อสเปนเช่นกัน จักรวรรดิโรมันอันศักดิ์สิทธิ์จึงประกาศสงครามต่อฝรั่งเศสในวันที่ 23 มีนาคมของปีเดียวกัน ถือเป็นการเปิดฉากสงครามสหสัมพันธมิตรครั้งที่หนึ่งอย่างเป็นทางการ
นักการเมืองกลุ่มฌีรงแด็ง (Girondin) เชื่อว่าสงครามจะทำให้คนในรัฐบาลฝรั่งเศสเป็นอันหนึ่งอันเดียวกัน พวกเขาพยายามใช้สงครามเป็นข้อแก้ตัวเกี่ยวกับปัญหาสินค้าขาดแคลนและราคาแพง แต่ข้อแก้ตัวดังกล่าวไม่ได้ผลและทำให้พวกเขาตกเป็นเป้าแห่งความโกรธเกรี้ยวของประชาชนเสียเอง เกิดการลุกฮือในกรุงปารีสและหัวเมืองต่างๆในเดือนกุมภาพันธ์ 1793 มิหนำซ้ำ กองทัพฝรั่งเศสยังพ่ายแพ้กองทัพออสเตรียในยุทธการที่เนียร์วินเดิน ในขณะนั้น หลายคนมองว่าระบอบสาธารรัฐของฝรั่งเศสคงจะล่มสลายในไม่ช้า
เหตุการณ์ช่วงสงคราม > กลุ่มฌีรงแด็งสิ้นอำนาจ กลุ่มลามงตาญครองอำนาจ

วิกฤตการณ์ดังกล่าวนำไปสู่การจัดตั้งคณะกรรมาธิการความปลอดภัยส่วนรวม (Comité de salut public) เมื่อวันที่ 6 เมษายน 1793 ซึ่งเป็นคณะบริหารที่ขึ้นตรงต่อสภากงว็องซียงแห่งชาติ กลุ่มฌีรงแด็งทำสิ่งผิดมหันต์โดยการฟ้องร้องศาลอาญาปฏิวัติ ให้ลงโทษนายฌ็อง-ปอล มารา ซึ่งเป็นผู้สั่งการสังหารหมู่เดือนกันยายน 1792 มาราเป็นกระบอกเสียงที่สำคัญของชนชั้นซ็อง-กูว์ล็อต (sans-culottes) แม้ว่าคดีนี้ถูกยกฟ้อง แต่เหตุการณ์นี้ทำให้ชนชั้นซ็อง-กูว์ล็อตไม่สนับสนุนกลุ่มฌีรงแด็งอีกต่อไป ในวันที่ 31 พฤษภาคม กลุ่มลามงตาญร่วมมือกับกองอารักษ์ชาติพยายามจะกำจัดกลุ่มฌีรงแด็ง นอกสภามีการยิงปืนใหญ่จากกองอารักษ์ชาติเพื่อข่มขู่สภา ส่วนในสภามีการอภิปรายโจมตีกลุ่มฌีรงแด็ง แต่ความพยายามในวันนี้ก็ไม่สำเร็จ จึงมีการเกณฑ์กองทัพประชาชนเพื่อสร้างความกดดันต่อสภา ต่อมาในวันที่ 2 มิถุนายน อาคารสภาถูกปิดล้อมโดยฝูงชนแปดหมื่นคนที่มาเรียกร้องขนมปังราคาถูก, เงินสงเคราะห์ว่างงาน, การปฏิรูปการเมือง ตลอดจนสิทธิ์ในการถอดถอนสมาชิกสภา ในที่สุด กรรมการสิบคนของกลุ่มฌีรงแด็ง รวมถึงบรรดาผู้นำกลุ่มฌีรงแด็ง 31 คนก็ทยอยถูกจับกุมโดยทหารอารักษ์ชาติ จนกระทั่งในวันที่ 10 มิถุนายน กลุ่มลามงตาญ (La Montagne) ก็กุมอำนาจเบ็ดเสร็จในคณะกรรมาธิการความปลอดภัยส่วนรวม
มักซีมีเลียง รอแบ็สปีแยร์ ผู้นำกลุ่มลามงตาญ มอบหมายหน้าที่ร่างรัฐธรรมนูญฉบับใหม่ให้แก่หลุยส์ อ็องตวน เดอ แซ็ง-ฌุสต์ ซึ่งก็ร่างเสร็จในเวลาเพียงแปดวัน และได้รับสัตยาบันโดยสภาในวันที่ 24 มิถุนายน 1793 รัฐธรรมนูญฉบับนี้มีการปฏิรูปแบบสุดโต่ง ทั้งการให้สิทธิ์เลือกตั้งแก่ผู้ชายโดยถ้วนหน้า, ยกเลิกระบบทาสทั้งหมดในอาณานิคมของฝรั่งเศส อย่างไรก็ตาม เมื่อฌ็อง-ปอล มารา ถูกลอบสังหารโดยสมาชิกกลุ่มฌีรงแด็งชื่อว่าชาร์ล็อต กอร์แด ในเดือนกรกฎาคม กลุ่มลามงตาญจึงยกย่องมาราเป็นมรณสักขีแห่งการปฏิวัติ กรรมาธิการความปลอดภัยส่วนรวมจึงใช้เหตุนี้เป็นข้ออ้างในการควบคุมอำนาจรัฐ
สภาอนุญาตให้ปราบปรามศัตรูภายในประเทศได้โดยเด็ดขาดเมื่อวันที่ 5 กันยายน ออกกฎหมายให้อำนาจการจับกุมผู้ต้องสงสัยที่เข้าข่ายเป็น "ผู้ก่ออาชญากรรมต่อเสรีภาพ" เมื่อวันที่ 17 กันยายน ทั้งยังจัดตั้ง "รัฐบาลปฏิวัติ" เมื่อวันที่ 10 ตุลาคม รัฐธรรมนูญฉบับนี้จึงถูกระงับใช้ชั่วคราว ซึ่งในอีกหกวันต่อมา อดีตราชินีมารี อ็องตัวแน็ต ก็ถูกประหารชีวิตตามสวามี
เหตุการณ์ช่วงสงคราม > สมัยแห่งความน่าสะพรึงกลัว

รอแบ็สปีแยร์ผู้กลายเป็นผู้มีอำนาจที่สุดในฝรั่งเศสโดยพฤตินัย ดำเนินการกวาดล้างฝ่ายตรงข้ามอย่างราบคาบ เรียกช่วงเวลานี้ว่า "สมัยแห่งความน่าสะพรึงกลัว" ประมาณการว่ามีผู้ถูกประหารชีวิตด้วยกิโยตีนถึงสี่หมื่นคน เป็นชนชั้นสูงร้อยละ 8 นักบวชร้อยละ 6, ชนชั้นกลางร้อยละ 14, ชนชั้นล่างร้อยละ 70 นอกจากนี้ พระศาสนาถูกเบียดเบียนในระดับรุนแรง มีการปิดและทำลายศาสนสถาน มีการออกกฎหมายปิดโรงเรียนสอนศาสนาและสั่งห้ามสอนศาสนา มีการเพิกถอนสถานะความเป็นนักบวช มีการประหารมรณสักขีแห่งกงเปียญ
ขณะเดียวกัน ชัยชนะในแนวรบกับออสเตรียก็ทำให้รอแบ็สปีแยร์กลายเป็นเผด็จการมากขึ้น ท้ายที่สุด สมาชิกสภาก็หวาดระแวงว่าตนเองจะตกเป็นเหยื่อของเครื่องกิโยตีน จึงรวมหัวกันอภิปรายโจมตีและลงมติปลดรอแบ็สปีแยร์กลางสภาในวันที่ 27 กรกฎาคม 1794 รอแบ็สปีแยร์กับพวกสามารถหลบหนีจากสภาไปกบดานที่ออแตลเดอวีล (ศาลาว่าการกรุงปารีส) ซึ่งอยู่ภายใต้การคุ้มกันของกองอารักษ์ชาติที่ภักดีต่อเขา กองทหารที่ภักดีต่อสภาจึงบุกโจมตีในคืนนั้น รอแบ็สปีแยร์พยายามยิงตัวตายแต่ไม่สำเร็จ เขาถูกนำตัวไปประหารชีวิตในวันรุ่งขึ้น ถือเป็นจุดจบของสมัยแห่งความน่าสะพรึงกลัว
ผลของการปฏิวัติในช่วงต้น > ประกาศสิทธิมนุษยชนและพลเมือง

บทความหลัก: ประกาศสิทธิมนุษยชนและพลเมือง
ประกาศสิทธิมนุษยชนและพลเมือง (Déclaration des droits de l'homme et du citoyen) เป็นคำประกาศที่ปูทางไปสู่การร่างรัฐธรรมนูญ ได้รับแรงบันดาลใจมาจากปรัชญาในยุคเรืองปัญญา และคำประกาศนี้ได้แบบอย่างจากรัฐธรรมนูญแห่งสหรัฐอเมริกา คำประกาศนี้ผ่านการพิจารณาของสภาฯ เมื่อวันที่ 26 สิงหาคม 1789 มีเนื้อหาหลักแสดงถึงหลักการพื้นฐานของการปฏิวัติ ภายใต้คำขวัญที่ว่า "เสรีภาพ เสมอภาค ภราดรภาพ"
ในขณะนั้นมีข่าวลือในหมู่ประชาชนว่าจะมีการยึดอำนาจคืนของฝ่ายนิยมระบอบเก่าเมื่อชาวปารีสรู้ข่าวก็มีการตื่นตัวกันขนานใหญ่ ดังนั้นประชาชนชาวปารีสซึ่งส่วนมากเป็นผู้หญิงได้เดินขบวนไปยังพระราชวังแวร์ซาย และเชิญพระเจ้าหลุยส์พร้อมทั้งราชวงศ์มาประทับในกรุงปารีส ในวันที่ 5-6 ตุลาคม ปีเดียวกัน โดยมีสมาชิกสภาร่างธรรมนูญที่อนุรักษนิยมตามเสด็จกลับกรุงปารีสด้วย สำหรับสภาร่างรัฐธรรมนูญแห่งชาติในขณะนั้นประกอบด้วยสมาชิกที่หัวก้าวหน้าเป็นส่วนมาก แต่มีภารกิจสำคัญอันดับแรกของสภาคือการดำรงสถาบันกษัตริย์ไว้ ดังนั้นจึงยังไม่มีการโค่นล้มสถาบันกษัตริย์ในขณะนั้น
ผลของการปฏิวัติในช่วงต้น > การเลิกระบบเจ้าขุนมูลนาย

บทความหลัก: การเลิกระบบฟิวดัลในประเทศฝรั่งเศส
ปลายเดือนกรกฎาคม 1789 มีรายงานว่าชาวไร่ผู้ก่อจลาจลกำลังมุ่งหน้าเข้ากรุงปารีสจากทั่วทุกทิศของประเทศ สภาจึงตัดสินใจที่จะปฏิรูปโครงสร้างทางสังคมเสียใหม่เพื่อหวังลดอุณหภูมิทางการเมืองและจะนำไปสู่การปรองดอง ในคืนวันที่ 11 สิงหาคม 1789 สภาร่างรัฐธรรมนูญแห่งชาติได้มีมติล้มเลิกระบบเจ้าขุนมูลนายทั้งปวง ประชาชนทุกคนมีสิทธิเท่าเทียมกัน และยกเลิกเอกสิทธิได้รับการงดเว้นภาษีของนักบวช รวมทั้งให้ทุกคนมีโอกาสเท่าเทียมในการประกอบอาชีพ นักประวัติศาสตร์ ฟร็องซัว ฟูเร (François Furet) ระบุต่อเหตุการณ์นี้ไว้ว่า: "สังคมแบบเจ้าขุนมูลนายตั้งแต่บนสุดจนถึงล่างสุด ถูกพวกเขาทำลายไปพร้อมอภิสิทธิ์และโครงสร้างที่ว่าคนต้องมีสังกัด พวกเขาแทนที่โครงสร้างเหล่านี้ด้วยสิ่งที่ใหม่กว่า นั่นคือความเป็นปัจเจกบุคคล มีเสรีที่จะทำอะไรก็ได้ที่ไม่ขัดต่อกฎหมาย...ดังนั้นสิ่งที่ขับเคลื่อนการปฏิวัติในช่วงแรก คือความเชื่อแบบปัจเจกนิยมจากระดับรากฐาน"
เขตการปกครองของสภาอำมาตย์ (parlements) ทั้ง 13 แห่งทั่วประเทศถูกระงับในเดือนพฤศจิกายน 1789 และล้มเลิกอย่างเป็นทางการในเดือนกันยายน 1790 สถาบันเสาหลักแบบเก่าถูกโค่นล้มลงทั้งหมด
ผลของการปฏิวัติในช่วงต้น > การปฏิรูปที่สำคัญ

รัฐธรรมนูญฉบับใหม่ของฝรั่งเศสมีผลบังคับใช้เมื่อปลายปี 1789 ส่งผลให้เกิดการเปลี่ยนแปลงดังต่อไปนี้
ตำแหน่งต่าง ๆ ในราชการไม่สามารถตกทอดไปยังลูกหลาน
ยุบมณฑลต่าง ๆ แบ่งประเทศออกเป็น 83 จังหวัด (départements)
ก่อตั้งศาลประชาชน
ปฏิรูปกฎหมายฝรั่งเศส
การเวนคืนที่ธรณีสงฆ์ แล้วนำมาค้ำประกันพันธบัตร ที่ออกเพื่อระดมทุนจากประชาชน มาแก้ไขปัญหาหนี้ของประเทศ
ผลของการปฏิวัติในช่วงต้น > การปฏิรูปสถานะของนักบวช

นอกจากที่ธรณีสงฆ์จะถูกเวนคืนแล้ว การปกครองคริสตจักรในประเทศฝรั่งเศสก็ยังถูกเปลี่ยนแปลง ตามกฎหมายการปกครองคริสตจักรฉบับใหม่ที่ออกเมื่อวันที่ 12 กรกฎาคม 1790 โดยใช้การปกครองประเทศเป็นแม่แบบ คือกำหนดจำนวนมุขนายก (évêque) ไว้มุขมณฑลละ 1 ท่าน และให้เมืองใหญ่แต่ละเมืองมีอัครมุขนายก (archévêque) 1 ท่าน โดยมุขนายกและอัครมุขนายกแต่ละท่านจะถูกเลือกโดยสมัชชาแห่งชาติ และได้รับเงินเดือนจากรัฐบาล นอกจากนี้ ผู้ที่จะมาเป็นนักบวชในทุกระดับจะต้องสาบานตนว่าจะจงรักภักดีต่อประเทศอีกด้วย
พระเจ้าหลุยส์ที่ 16
ภาพล้อเลียน: ฐานันดรที่สาม (สามัญชน) กำลังแบกฐานันดรที่หนึ่ง (พระ) และฐานันดรที่สอง (ขุนนาง)
พิธีเปิดประชุมสภาฐานันดร ค.ศ. 1789
คำปฏิญาณสนามเทนนิส
การทลายคุกบัสตีย์
นายพล เดอ ลา ฟาแย็ต
พระเจ้าหลุยส์ที่ 16 และพระนางมานี อ็องตัวแน็ต ถูกจับกุม ณ เมืองวาแรน
พระราชวังตุยเลอรีถูกนครบาลปารีสบุกทำลายในวันที่ 10 สิงหาคม 1792
มักซีมีเลียง รอแบ็สปีแยร์ ผู้นำกลุ่มลามงตาญ
ระหว่างกันยายน 1793 – กรกฎาคม 1794 มีผู้ถูกบั่นคอด้วยกิโยตีนกว่าสี่หมื่นคนจากทุกชนชั้น
ประกาศสิทธิมนุษยชนและพลเมือง
เดอะบิกแบงเธียรี

| เดอะบิกแบงเธียรี |
| --- | --- |

ประเภท: ซิตคอม
สร้างโดย: ชัก ลอร์ บิล พราดี
กำกับโดย: มาร์ก เซนดราวสกี
แสดงนำ:   จอห์นนี กาเล็กกี  จิม พาร์สันส์  เคลีย์ โควโค  ไซมอน เฮลเบิร์ก  คุนาล ไนเยอร์  ซารา กิลเบิร์ต  เมลิสซา เราช์  เมยิม เบียลิก  เควิน ซัสแมน  ลอรา สเปนเซอร์ 
ผู้ประพันธ์ดนตรีแก่นเรื่อง: แบร์เนคิด เลดีส์
ดนตรีแก่นเรื่องเปิด: "บิกแบงเธียรีธีม"
ประเทศแหล่งกำเนิด: สหรัฐอเมริกา
ภาษาต้นฉบับ: อังกฤษ
จำนวนฤดูกาล: 12
จำนวนตอน: 279 (รายชื่อตอน)
การผลิต
ผู้อำนวยการผลิต: ชัก ลอร์ บิล พราดี สตีเวน โมลาโร
ผู้อำนวยการสร้าง: เฟย์ โอชิมา เบลยู
ผู้ลำดับภาพ: ปีเตอร์ ชาคอส
กล้อง: ใช้กล้องหลายตัว
ความยาวตอน: 18–22 นาที (ไม่รวมโฆษณา)
บริษัทผู้ผลิต: ชัก ลอร์ โปรดักชันส์ วอร์เนอร์ บราเธอร์ส เทเลวิชัน
ออกอากาศ
เครือข่าย: ซีบีเอส
ออกอากาศ: 24 กันยายน ค.ศ. 2007 (2007-09-24) – 16 พฤษภาคม ค.ศ. 2019 (2019-05-16)
เดอะบิกแบงเธียรี (ชื่อไทย:ทฤษฎีวุ่นหัวใจ )(อังกฤษ: The Big Bang Theory)  เป็นซีรีส์ซิตคอมสัญชาติอเมริกันที่สร้างโดยชัก ลอร์ และบิล พราดี ผลิตรายการร่วมกับสตีเวน โมลาโร พวกเขาสามคนเป็นคนเขียนบทหลัก ออกอากาศครั้งแรกที่ช่องซีบีเอสเมื่อวันที่ 24 กันยายน ค.ศ. 2007 ในเดือนมีนาคม ค.ศ. 2014 รายการได้สร้างเพิ่มอีก 3 ซีซันจนถึงซีซันที่สิบ ซึ่งออกอากาศวันที่ 19 กันยายน ค.ศ. 2016
เดอะบิกแบงเธียรี มีใจกลางเนื้อเรื่องอยู่ที่ตัวละครหลัก 5 คนอาศัยอยู่ในเมืองแพซาดีนา แคลิฟอร์เนีย ได้แก่ เลนเนิร์ด ฮอฟสแตดเตอร์ และเชลดอน คูเปอร์ นักฟิสิกส์สองคนที่เป็นเพื่อนร่วมห้องกัน เพนนี สาวบริกรผู้ใฝ่ฝันที่จะเป็นนักแสดง อาศัยอยู่ห้องฝั่งตรงข้าม, และเพื่อนคงแก่เรียนแสนงุ่มง่ามอีกสองคือ ฮาวเวิร์ด โวโลวิตซ์ วิศวกรเครื่องกล และราจ คูธราปพาลี นักฟิสิกส์ดาราศาสตร์ ความเนิร์ดและฉลาดหลักแหลมของชายสี่คนนั้นแตกต่างจากทักษะการเข้าสังคมและสามัญสำนึกของเพนนีโดยสิ้นเชิง
ตลอดเวลาที่ออกอากาศ มีตัวละครรองได้รับการเลื่อนระดับให้เป็นตัวละครหลัก ได้แก่ เลสลี วิงเคิล เพื่อนนักฟิสิกส์ที่สถาบันเทคโนโลยีแคลิฟอร์เนีย และต่างเคยเป็นคนรักเก่าของเลนเนิร์ดและฮาวเวิร์ด, เบอร์นาเด็ต รอสเต็นคาวสกี แฟนสาวของฮาวเวิร์ด (ต่อมาได้เป็นภรรยา) เป็นนักจุลชีววิทยาและเคยเป็นสาวบริกรเช่นเดียวกันเพนนี, เอมี แฟร์ราห์ ฟาวเลอร์ นักประสาทวิทยาซึ่งเข้ามาอยู่ในกลุ่มหลังจากถูกจับคู่ให้กับเชลดอนจากเว็บไซต์หาคู่ (และต่อมากลายเป็นแฟนสาวของเชลดอน), และ สจ๊วต บลูม เจ้าของร้านหนังสือการ์ตูนที่เหล่าตัวละครแวะเป็นประจำ
เนื้อหาที่ปรากฏ > วิทยาศาสตร์

เนื้อเรื่องในซีรีส์กล่าวถึงวิทยาศาสตร์บ่อยครั้ง โดยเฉพาะฟิสิกส์ ตัวละครเอกชายสี่คนทำงานที่สถาบันคาลเทค และมีอาชีพที่เกี่ยวข้องกับวิทยาศาสตร์ เช่นเดียวกับเบอร์นาเดตต์และเอมี ตัวละครมักนำทฤษฏีหรือข่าวสารมาเล่น (โดดเด่นในช่วงเริ่มเรื่อง) และเล่นมุขตลกที่เกี่ยวกับวิทยาศาสตร์
วิทยาศาสตร์ยังเข้ามาพัวพันกับชีวิตรักของตัวละครด้วย เลสลีเลิกกับเลนเนิร์ดเมื่อเขาสนับสนุนเชลดอนเรื่องทฤษฎีสตริงมากกว่าเรื่องแรงโน้มถ่วงวงวนควอนตัม เมื่อเลนเนิร์ดเดินทางไปทำงานวิจัยที่อาร์กติกกับเชลดอน ราจ และฮาวเวิร์ดเป็นเวลา 3 เดือน ทำให้เลนเนิร์ดกับเพนนีต้องห่างกันขณะความสัมพันธ์กำลังพรั่งพรู เมื่อเบอร์นาเดตต์สนใจงานของเลนเนิร์ด ทำให้เพนนีและฮาวเวิร์ดต่างอิจฉา จนทำให้ฮาวเวิร์ดต้องปะทะเลนเนิร์ด และเพนนีต้องไปให้เชลดอนสอนวิชาฟิสิกส์ให้ เชลดอนและเอมีเลิกคบกันในระยะสั้นหลังจากทะเลาะกันว่าสาขาวิชาของใครเหนือกว่ากัน
ดร.เดวิด ซอลซ์เบิร์ก ผู้มีปริญญาดุษฎีบัณฑิตในสาขาวิชาฟิสิกส์ เป็นที่ปรึกษาด้านวิทยาศาสตร์ให้ซีรีส์นานหกซีซัน และเข้าชมการถ่ายทำทุกครั้ง ขณะที่ซอลซ์เบิร์กรู้เรื่องฟิสิกส์ บางครั้งเขาต้องการความช่วยเหลือจากแมยิม เบียลิก ผู้มีปริญญาดุษฎีบัณฑิตในสาขาวิชาประสาทวิทยาศาสตร์ด้วย ซอลซ์เบิร์กเห็นบทละครฉบับแรกซึ่งต้องการข้อมูลทางวิทยาศาสตร์เพิ่มเติมในบท และเขามักชี้จุดผิดพลาดที่นักเขียนบทเขียนไว้ เขาไม่จำเป็นต้องเข้าชมการถ่ายทำทุกครั้ง เว้นแต่ในตอนมีกล่าวถึงวิทยาศาสตร์มาก และโดยเฉพาะอย่างยิ่ง หากในฉากมีกระดานไวต์บอร์ดด้วย
เนื้อหาที่ปรากฏ > บันเทิงคดีแนววิทยาศาสตร์

ตัวละครเอกชายสี่คนเป็นผู้คลั่งไคล้บันเทิงคดีแนววิทยาศาสตร์ จินตนิมิต และหนังสือการ์ตูน และเป็นนักสะสมของที่ระลึกด้วย
ซูเปร์โกปาเดเอสปัญญา ฤดูกาล 2023

| รายละเอียดการแข่งขัน |
| --- | --- |
ประเทศเจ้าภาพ:  ซาอุดีอาระเบีย
เมือง: ญิดดะฮ์
วันที่: 11–15 มกราคม 2023
ทีม: 4
อันดับเมื่อสิ้นสุดการแข่งขัน
ชนะเลิศ: บาร์เซโลนา (สมัยที่ 14)
รองชนะเลิศ: เรอัลมาดริด
สถิติการแข่งขัน
จำนวนนัดที่แข่งขัน: 3
จำนวนประตู: 10 (3.33 ประตูต่อนัด)
ผู้ชม: 146,461 (48,820 คนต่อนัด)
ผู้ทำประตูสูงสุด: การีม แบนเซมา รอแบร์ต แลวันดอฟสกี (คนละ 2 ประตู)
← 2022 2024 → 
ซูเปร์โกปาเดเอสปัญญา ฤดูกาล 2023 เป็นครั้งที่ 39 ของซูเปร์โกปาเดเอสปัญญา ซึ่งเป็นการแข่งขันฟุตบอลประจำปีระหว่างสโมสรในระบบลีกฟุตบอลสเปนที่ประสบความสำเร็จในรายการใหญ่ในฤดูกาลก่อนหน้านี้ จัดการแข่งขันที่ประเทศซาอุดิอาระเบีย เนื่องด้วยข้อตกลงทางผู้สนับสนุนกับราชสหพันธ์ฟุตบอลสเปน
การแข่งขันในปีนี้ประกอบด้วยทีมชนะเลิศ และรองชนะเลิศลาลิกา ฤดูกาล 2021–22 เรอัลมาดริด และบาร์เซโลนา ตามลำดับ และทีมชนะเลิศ และรองชนะเลิศโกปาเดลเรย์ ฤดูกาล 2021–22 เรอัลเบติส และบาเลนเซีย ตามลำดับ
การคัดเลือก

ทีมที่ผ่านเข้ามาลงเล่นในการแข่งขันนี้ต้องมีคุณสมบัติในการชนะเลิศ และรองชนะเลิศลาลิกา ฤดูกาล 2021–22 และโกปาเดลเรย์ ฤดูกาล 2021–22
การคัดเลือก > ทีมที่ผ่านเข้ามาลงเล่น

สี่ทีมต่อไปนี้ผ่านเข้าสู่การแข่งขันรายการนี้
| ทีม | คุณสมบัติ | ลงเล่นเป็นครั้งที่ | ลงเล่นครั้งล่าสุด | ผลงาน (ครั้ง)> ชนะเลิศ | ผลงาน (ครั้ง)> รองชนะเลิศ | ผลงาน (ครั้ง)> ตกรอบรองชนะเลิศ |
| --- | --- | --- | --- | --- | --- | --- |
| เรอัลเบติส | โกปาเดลเรย์ ฤดูกาล 2021–22 | 2 | รองชนะเลิศ 2005 | – | 1 | – |
| เรอัลมาดริด | ทีมชนะเลิศ ลาลิกา ฤดูกาล 2021–22 | 19 | ชนะเลิศ 2021–22 | 12 | 5 | 1 |
| บาเลนเซีย | รองชนะเลิศ โกปาเดลเรย์ ฤดูกาล 2021–22 | 6 | ตกรอบรองชนะเลิศ 2019–20 | 1 | 3 | 1 |
| บาร์เซโลนา | รองชนะเลิศ ลาลิกา ฤดูกาล 2021–22 | 27 | ตกรอบรองชนะเลิศ 2021–22 | 13 | 11 | 2 |
นัด

เวลาที่ปรากฎเป็นเขตเวลา UTC+3
ทั้งสามนัดจะจัดการแข่งชันที่สนามกีฬานานาชาติคิงฟะฮัด ญิดดะฮ์ ประเทศซาอุดีอาระเบีย
นัด > สายการแข่งขัน

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
|   | รอบรองชนะเลิศ | รอบรองชนะเลิศ |  |  | รอบชิงชนะเลิศ | รอบชิงชนะเลิศ |
 
|   | 11 มกราคม ค.ศ. 2023 – ญิดดะฮ์ | 11 มกราคม ค.ศ. 2023 – ญิดดะฮ์ |  |  |  |  |
|   | 11 มกราคม ค.ศ. 2023 – ญิดดะฮ์ | 11 มกราคม ค.ศ. 2023 – ญิดดะฮ์ |  |  |  |  |
|   | เรอัลมาดริด (ลูกโทษ) | 1 (4) |  |  |  |  |
|   | เรอัลมาดริด (ลูกโทษ) | 1 (4) |  |  | 15 มกราคม ค.ศ. 2023 – ญิดดะฮ์ | 15 มกราคม ค.ศ. 2023 – ญิดดะฮ์ |
|   | บาเลนเซีย | 1 (3)  |  |  | 15 มกราคม ค.ศ. 2023 – ญิดดะฮ์ | 15 มกราคม ค.ศ. 2023 – ญิดดะฮ์ |
|   | บาเลนเซีย | 1 (3)  |  |  | เรอัลมาดริด | 1 |
|   | 12 มกราคม ค.ศ. 2023 – ญิดดะฮ์ | 12 มกราคม ค.ศ. 2023 – ญิดดะฮ์ |  |  | เรอัลมาดริด | 1 |
|   | 12 มกราคม ค.ศ. 2023 – ญิดดะฮ์ | 12 มกราคม ค.ศ. 2023 – ญิดดะฮ์ |  |  | บาร์เซโลนา | 3  |
|   | เรอัลเบติส |  2 (2) |  |  | บาร์เซโลนา | 3  |
|   | เรอัลเบติส |  2 (2) |  |  |  |  |
|   | บาร์เซโลนา (ลูกโทษ) | 2 (4)  |  |  |  |  |
|   | บาร์เซโลนา (ลูกโทษ) | 2 (4)  |  |  |  |  |
นัด > รอบรองชนะเลิศ

11 มกราคม ค.ศ. 2023
22:00
| เรอัลมาดริด | 1–1 (ต่อเวลาพิเศษ) | บาเลนเซีย |
| --- | --- | --- |
|  แบนเซมา  39' (ลูกโทษ) | รายงาน |  ลิโน  46' |
ลูกโทษ
|  แบนเซมา   มอดริช   โครส   อาเซนซิโอ  | 4–3 |   กาบานิ   จือเมร์ต   โมริบา   กียาโมน   กายา |
ผู้ชม: 50,492 คน
ผู้ตัดสิน: อาเลฆันโดร เอร์นันเดซ เอร์นันเดซ (กานาเรียส)
12 มกราคม ค.ศ. 2023
22:00
| เรอัลเบติส | 2–2 (ต่อเวลาพิเศษ) | บาร์เซโลนา |
| --- | --- | --- |
|  เฟกีร์  77'  ลอเรน  101' | รายงาน |  แลวันดอฟสกี  40'  ฟาตี  93' |
ลูกโทษ
|  วีลียัง ฌูแซ   ลอเรน   ฆวนมิ   การ์วัลยู  | 2–4 |   แลวันดอฟสกี   เกซีเย   ฟาตี   เปดริ |
ผู้ชม: 38,629 คน
ผู้ตัดสิน: การ์โลส เดล เซร์โร กรันเด (มาดริด)
นัด > รอบชิงชนะเลิศ

บทความหลัก: ซูเปร์โกปาเดเอสปัญญา 2023 นัดชิงชนะเลิศ
15 มกราคม ค.ศ. 2023
22:00
| เรอัลมาดริด | 1–3 | บาร์เซโลนา |
| --- | --- | --- |
|  แบนเซมา  90+3' | รายงาน |  กาบิ  33'  แลวันดอฟสกี  45'  เปดริ  69' |
ผู้ชม: 57,340 คน
ผู้ตัดสิน: ริการ์โด เด บูร์โกส เบนโกเอตเชอา (แคว้นประเทศบาสก์)
ดูเพิ่ม

ลาลิกา ฤดูกาล 2022–23
โกปาเดลเรย์ ฤดูกาล 2022–23
ซีเกมส์ 2023

| --- | --- |

เมืองเจ้าภาพ: พนมเปญ
ประเทศ:  กัมพูชา
คำขวัญ: กีฬาเพื่อสันติภาพ (เขมร: កីឡារស់ក្នុងសន្តិភាព, กีฬา รส่ กฺนุง สนฺติภาพ)
นักกีฬาเข้าร่วม: 6,210 คน
กีฬา: 36 ชนิดกีฬา
ชนิด: 584 ประเภท
พิธีเปิด: 5 พฤษภาคม 2566 (2566-05-05)
พิธีปิด: 17 พฤษภาคม 2566 (2566-05-17)
ประธานพิธีเปิด: นายกรัฐมนตรี ฮุน เซน
สนามกีฬาหลัก: กีฬาสถานชาติมรดกเตโช
เว็บไซต์ทางการ: www.cambodia2023.com
← ฮานอย 2021กรุงเทพฯ–ชลบุรี–สงขลา 2025 →
ซีเกมส์ 2023 (เขมร: ការប្រកួតកីឡាប្រជាជាតិអាស៊ីអាគ្នេយ៍២០២៣ การบฺรกัวตกีฬาปฺรชาชาติอาสี์อาคฺเนย์ ๒๐๒๓)  หรือ ซีเกมส์ ครั้งที่ 32 ซึ่งรู้จักกันในชื่อ พนมเปญ 2023 เป็นการแข่งขันซีเกมส์ ครั้งที่ 32 จัดขึ้นที่พนมเปญ ประเทศกัมพูชา
การแข่งขันครั้งนี้ โถง ขุน ประธานกรรมการโอลิมปิกกัมพูชา ประกาศขึ้นในการประชุมคณะกรรมการสมาพันธ์ซีเกมส์ที่ประเทศสิงคโปร์ พร้อมกับการประกาศซีเกมส์ 2015
การเตรียมความพร้อมและพัฒนาการ > สถานที่แข่งขัน

หลังจากการประกาศเลือกเจ้าภาพ นายกรัฐมนตรีฮุน เซน ได้อนุมัติการออกแบบสนามกีฬาหลักที่จะเป็นเจ้าภาพจัดการแข่งขัน ในระหว่างการเยือนปักกิ่งของฮุน เซน ในเดือนพฤษภาคม ค.ศ. 2014 สี จิ้นผิง ผู้นำจีน (เลขาธิการพรรคคอมมิวนิสต์จีน) ได้สัญญาว่าจะให้ความช่วยเหลือในการก่อสร้างสนามกีฬาหลักแห่งใหม่บนเมืองบริวารของพนมเปญในเขตจโรยจองวา สนามกีฬามีขนาดความจุ 60,000 ที่นั่ง ซึ่งคาดว่ามีมูลค่าประมาณ 157 ล้านเหรียญสหรัฐและจะก่อสร้างโดยบริษัทก่อสร้างของจีน จะแล้วเสร็จระหว่างปี 2019 ถึง 2020 โดยได้รับทุนสนับสนุนจากจีนครอบคลุมทั้งโครงการ พหุกีฬาสถานชาติมรดกเตโชจะเป็นที่ตั้งของสระว่ายน้ำโอลิมปิก สนามฟุตบอลกลางแจ้ง ลู่วิ่ง สนามเทนนิส และหอพักสำหรับนักกีฬา
| เมือง | สนามแข่งขัน | กีฬาที่แข่ง |
| --- | --- | --- |
พนมเปญ: พหุกีฬาสถานชาติมรดกเตโช
| พนมเปญ | กีฬาสถานชาติมรดกเตโช | พิธีเปิดและปิด |
| พนมเปญ | กีฬาสถานชาติมรดกเตโช | กรีฑา |
| พนมเปญ | กีฬาสถานชาติมรดกเตโช | ฟลอร์บอล |
| พนมเปญ | กีฬาสถานชาติมรดกเตโช | ฮอกกี้กลางแจ้ง |
| พนมเปญ | สระว่ายน้ำโอลิมปิก | กีฬาทางน้ำ |
| พนมเปญ | สนามแบดมินตัน | แบดมินตัน, คิกบ็อกซิง |
| พนมเปญ | สนามเทเบิลเทนนิส | เทเบิลเทนนิส |
| พนมเปญ | ฮอล์ช้าง 1 | คิกบ็อกซิง, กุนเขมร |
| พนมเปญ | ฮอล์ช้าง 2 | บาสเกตบอล |
| พนมเปญ | กระโจมศูนย์โอลิมปิก | ยิมนาสติก |
| พนมเปญ | สนามเปตอง | เปตอง |
| พนมเปญ | สนามบาสเกตบอล | เซปักตะกร้อ |
| พนมเปญ | ศูนย์กีฬาเทนนิส | ซอฟต์เทนนิส |
| พนมเปญ | สนามกีฬาในร่ม | วอลเลย์บอลในร่ม |
พนมเปญ: มณฑลสันนิบาตจโรยจังวา
| พนมเปญ | หอประชุมไดโนซอร์พาร์ก | ลีลาศ, ฮอกกี้ในร่ม, ฟลอร์บอล |
| พนมเปญ | หอประชุม A | อาร์นิส, คาราเต้, วูซู |
| พนมเปญ | หอประชุม B | ฟันดาบ, ยิวยิตสู |
| พนมเปญ | หอประชุม C | ยูโด, โบกาตอร์ |
| พนมเปญ | หอประชุม E | ปันจักสีลัต, มวยปล้ำ |
| พนมเปญ | หอประชุม F | เทควันโด, ยกน้ำหนัก, โววีนัม |
| พนมเปญ | หอประชุม G | มวยสากล, โววีนัม |
| พนมเปญ | ลานจอดรถ | วิ่งฝ่าอุปสรรค |
พนมเปญ: สถานที่อื่น ๆ
| พนมเปญ | นากาเวิลด์ อิออน 2 แซนซก | บิลเลียด, อีสปอร์ต |
| พนมเปญ | สนามกีฬากองทัพ | ฟุตบอล |
| พนมเปญ | ปรินซ์ สเตเดียม | ฟุตบอล |
| พนมเปญ | สมาร์ต อาร์เอ็นเอส สเตเดียม | ฟุตบอล |
| พนมเปญ | การ์เด้น ซิตี กอล์ฟ คลับ | กอล์ฟ |
| พนมเปญ | สากลวิทยาลัยภูมินท์พนมเปญ | หมากรุกจีน, หมากรุกเขมร |
| พนมเปญ | เอซี กรุป คริกเกต โอเวิล | คริกเกต |
| พนมเปญ | หอประชุมสหพันธ์เยาวชน | เทคบอล |
| กำปอด | แพร็ก กำปอด | เรือประเพณี |
| แกบ | หาดเมืองแกบ | ไตรกีฬา, ทวิกีฬาว่ายวิ่ง, ทวิกีฬาปั่นวิ่ง |
| เสียมราฐ | เขาพนมกุเลน | จักรยานเสือภูเขา |
| เสียมราฐ | นครวัด | มาราธอน, จักรยานถนน |
| พระสีหนุ | พระสีหนุ บูเลอวาร์ด | เจ็ตสกี, เรือพาย |
| พระสีหนุ | หาดโอเตรส | วอลเลย์บอลชายหาด |
การแข่งขัน > ประเทศที่เข้าร่วม

ประเทศที่เข้าร่วมกีฬาซีเกมส์ 2023 มีทั้งหมด 11 ประเทศ ซึ่งเป็นชาติสมาชิกของสหพันธ์กีฬาซีเกมส์
บรูไน (65)
ติมอร์-เลสเต (90)
อินโดนีเซีย (599)
ลาว (576)
มาเลเซีย (677)
พม่า (341)
ฟิลิปปินส์ (860)
สิงคโปร์ (558)
ไทย (846)
เวียดนาม (702)
การแข่งขัน > ชนิดกีฬา

การแข่งขันกีฬาซีเกมส์ครั้งที่ 32 จะมีทั้งหมด 36 ชนิดกีฬา
สรุปเหรียญการแข่งขัน

*  เจ้าภาพ ( กัมพูชา)
| ลำดับที่ | ประเทศ | ทอง | เงิน | ทองแดง | รวม |
| --- | --- | --- | --- | --- | --- |
| 1 |  เวียดนาม | 136 | 105 | 118 | 359 |
| 2 |  ไทย | 108 | 96 | 108 | 312 |
| 3 |  อินโดนีเซีย | 87 | 80 | 109 | 276 |
| 4 |  กัมพูชา* | 81 | 74 | 127 | 282 |
| 5 |  ฟิลิปปินส์ | 58 | 85 | 117 | 260 |
| 6 |  สิงคโปร์ | 51 | 43 | 64 | 158 |
| 7 |  มาเลเซีย | 34 | 45 | 96 | 175 |
| 8 |  พม่า | 21 | 25 | 68 | 114 |
| 9 |  ลาว | 6 | 22 | 60 | 88 |
| 10 |  บรูไน | 2 | 1 | 6 | 9 |
| 11 |  ติมอร์-เลสเต | 0 | 0 | 8 | 8 |
| รวม (11 ประเทศ) | รวม (11 ประเทศ) | 584 | 576 | 881 | 2041 |
แหล่งที่มา:
การถ่ายทอดสด

*   ประเทศเจ้าภาพ ( กัมพูชา)
| ประเทศ | สถานีโทรทัศน์ |
| --- | --- |
 บรูไน: สถานีวิทยุโทรทัศน์แห่งบรูไน (RTB)
 กัมพูชา: CSTV, โทรทัศน์ชาติกัมพูชา, CTN, โทรทัศน์บายัน, ช่อง 5, PNN, Hang Meas
 อินโดนีเซีย: โทรทัศน์สาธารณรัฐอินโดนีเซีย (TVRI),เอ็มเอ็มซี มีเดีย
 มาเลเซีย: สถานีวิทยุโทรทัศน์แห่งมาเลเซีย (RTM) (Sukan RTM & TV Okey)
 พม่า: สกายเน็ต, MNTV, Channel 9, เอ็มอาร์ทีวี, Channel Me
 ฟิลิปปินส์: ซิกนัล ทีวี (วัน สปอร์ตส์ & วัน สปอร์ตส์+), Smart Communications
 สิงคโปร์: มีเดีย คอร์ป
 ไทย: ทีสปอร์ต 7, จีเอ็มเอ็ม 25, ช่อง 9 เอ็มคอต เอชดี, ช่องวัน 31, ทรูไอดี
 เวียดนาม: สถานีวิทยุโทรทัศน์แห่งประเทศเวียดนาม (VTV), K+, FPT, โทรทัศน์โฮจิมินห์ (HTV), VieON, VTVcab
ความกังวลและการโต้เถียง > การคว่ำบาตรการแข่งขันกุนเขมรของอิฟมา

ในเดือนกรกฎาคม 2022 คณะกรรมการจัดการแข่งขันกีฬาซีเกมส์ของประเทศกัมพูชา (CAMSOC) มีความพยายามที่จะโยง มวยไทย กับ กุนเขมร โดยใช้ชื่อทางการของการแข่งขันว่า "กุนเขมร (มวย)" ซึ่งมีสาเหตุมาจากความไม่พอใจผู้ที่สนใจกีฬาในประเทศ ที่วิพากษ์วิจารณ์คณะกรรมการจัดงานว่าไม่ได้แสดงความรักชาติเพียงพอในการส่งเสริมศิลปะการต่อสู้กุนเขมร
หลังจากนั้น สหพันธ์มวยไทยนานาชาติ (อิฟมา) ได้อ้างว่า คณะกรรมการจัดการแข่งขันมีการทำงานร่วมกับองค์กรที่ไม่ได้รับการยอมรับจากคณะกรรมการโอลิมปิกสากล (ไอโอซี) และสภาโอลิมปิกแห่งเอเชีย (โอซีเอ) ที่เป็นหน่วยงานอนุมัติการแข่งขัน อิฟมา กำลังวางแผนรายงานเรื่องนี้ต่อไอโอซี คณะกรรมการจริยธรรมของไอโอซี, โอซีเอ และองค์กรต่อต้านการใช้สารต้องห้ามโลก (วาดา)
ในเดือนมกราคม 2023 อิฟมา ได้ส่งคำเตือนไปยังสมาคมกีฬามวยไทยแห่งชาติในแต่ละประเทศ ไม่ให้ส่งทีมเข้าร่วมแข่งขันกุนเขมร มิฉะนั้นสมาคมในประเทศนั้นจะถูกสั่งห้ามไม่ให้เข้าร่วมแข่งขันในเอเชียนอินดอร์และมาร์เชียลอาตส์เกมส์, การแข่งขันชิงแชมป์มวยไทยของอิฟมา และกิจกรรมอื่น ๆ ที่ อิฟมา รับรอง
ความกังวลและการโต้เถียง > ลิขสิทธิ์ในการออกอากาศ

โดยปกติแล้วประเทศเจ้าภาพของการแข่งขันซีเกมส์มักจะเรียกเก็บค่าธรรมเนียมลิขสิทธิ์การถ่ายทอดสดเฉพาะค่าธรรมเนียมโทเค็นเท่านั้น อย่างเช่นการแข่งขันครั้งก่อน ๆ ในซีเกมส์ 2019 ที่ประเทศฟิลิปปินส์เก็บค่าธรรมเนียมที่ 5,000 ดอลลาร์ ในขณะที่การแข่งขันซีเกมส์ 2021 ที่ประเทศเวียดนามเก็บอยู่ที่ 10,000 ดอลลาร์ แต่ในการแข่งขันครั้งนี้มีเก็บค่าลิขสิทธิ์ถ่ายทอดสดซีเกมส์ของประเทศไทย โดยมีมูลค่าสูงถึง 800,000 ดอลลาร์สหรัฐ หรือราว ๆ 27.2 ล้านบาท
อย่างไรก็ตามเมื่อวันที่ 31 มีนาคม 2023 ฮุน เซน นายกรัฐมนตรีกัมพูชา ได้ประกาศไม่รับค่าธรรมเนียมการออกอากาศในต่างประเทศแล้ว
ความกังวลและการโต้เถียง > เหตุการณ์ธงชาติอินโดนีเซียกลับหัว

ในพิธีเปิดซีเกมส์ 2023 ซึ่งจัดขึ้นที่กีฬาสถานชาติมรดกเตโช พนมเปญ ประเทศกัมพูชา ในวันศุกร์ที่ 5 พฤษภาคม 2023 เกิดเหตุการณ์ที่ธงชาติอินโดนีเซียกลับหัว ก่อนถึงจุดสำคัญของพิธีเปิดการแข่งขันซีเกมส์ 2023 ระหว่างที่นักร้องท้องถิ่นกำลังทำการแสดง 
ผู้แสดงประกอบถือธงของประเทศที่เข้าร่วมการแข่งขันทั้งหมดอยู่ด้านหลัง และผู้แสดงที่ถือธงอินโดนีเซียถือธงกลับหัวและไม่ได้กลับหัวเพียงแค่ธงเดียว
คณะกรรมการโอลิมปิกอินโดนีเซียได้ส่งหนังสือร้องเรียนถึงเหตุการณ์ดังกล่าวอย่างเป็นทางการ ไปยังคณะกรรมการจัดการแข่งขันกีฬาซีเกมส์ 2023 ของประเทศกัมพูชา เกี่ยวกับเหตุการณ์ธงชาติอินโดนีเซีย ทางด้านฮาร์รี วาร์กาเนอการา เลขาธิการคณะกรรมการโอลิมปิกอินโดนีเซีย ยืนยันว่ากัมพูชาได้ส่งคำขอโทษต่ออินโดนีเซีย และให้คํามั่นสัญญาและรับรองว่าเหตุการณ์นี้จะไม่เกิดขึ้นอีก
ความกังวลและการโต้เถียง > ปัญหาการตัดสิน

จุนนะ สึกิอิ นักกีฬาคาราเต้ชาวฟิลิปปินส์ ประท้วงการตัดสินของกรรมการ จากการที่ถูกตัดสินให้ได้เหรียญเงินในรายการคูมิเตะรุ่นน้ำหนักไม่เกิน 50 กก. ในการแข่งขันกับ Shahmalarani Chandran มีผลจบที่เสมอกัน กรรมการลงคะแนนในการโหวตหาผู้ชนะ ก่อนที่จะตัดสินให้ Shahmalarani ชนะไป สึกิอิได้ปฏิเสธการโค้งคำนับคู่ต่อสู้และให้สัมภาษณ์หลังการแข่งขันว่า "ฉันมีความคล่องแคล่วมากกว่าเธอ แต่พวกเขาเลือกเธอ ฉันไม่รู้ว่าเกิดอะไรขึ้นกับผู้ตัดสินคนนี้ ฉันไม่พอใจกับเหรียญของฉัน" ในระหว่างพิธีมองเหรียญรางวัล เธอยังปฏิเสธที่จะยืนบนแท่นรับรางวัล
ความกังวลและการโต้เถียง > กฎการส่งนักกีฬาแบดมินตันประเภททีมผสม

ตลอดประวัติศาสตร์ของแบดมินตันในซีเกมส์ครั้งนี้ เป็นครั้งแรกที่มีการจำกัดการเข้าร่วมการแข่งขันประเภททีมผสม ประเทศที่ได้รับผลกระทบคือ อินโดนีเซีย มาเลเซีย ฟิลิปปินส์ สิงคโปร์ ไทย และเวียดนาม และครั้งนี้เป็นครั้งแรกที่มีการแข่งขันประเภททีมผสม ในครั้งที่ผ่านมาแบดมินตันมีการชิงเหรียญทอง 7 เหรียญโดยแบ่งเป็นประเภททีมชายและหญิง 2 เหรียญ และจากประเภทบุคคลอีก 5 เหรียญ
บัมบัง รูดียันโต เจ้าหน้าที่ฝ่ายเทคนิคการแข่งขันอ้างว่า "กัมพูชาต้องการโอกาสที่จะได้รับเหรียญจากแบดมินตัน ดังนั้นการแข่งขันประเภททีมผสมจึงจัดขึ้นให้ร่วมเฉพาะประเทศที่ทีมแบดมินตันที่กำลังพัฒนา"